CELEX: 62017TN0474
Language: hu
Date: 2017-08-01 00:00:00
Title: T-474/17. sz. ügy: 2017. augusztus 1-jén benyújtott kereset – Portugália kontra Bizottság

23.10.2017   
            
            
               HU
            
            
               Az Európai Unió Hivatalos Lapja
            
            
               C 357/16
            
         2017. augusztus 1-jén benyújtott kereset – Portugália kontra Bizottság
   (T-474/17. sz. ügy)
   (2017/C 357/21)
   Az eljárás nyelve: portugál
   
      Felek
   
   
      Felperes: Portugál Köztársaság (képviselők: L. Inez Fernandes, M. Figueiredo, P. Estêvão, J. Saraia de Almeida meghatalmazottak)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2017. június 26-i C(2017) 4136 bizottsági végrehajtási rendeletet abban a részében, amelyben az kizárja az uniós finanszírozásból a Portugália által bejelentett, a felső határok és a fizetési határidők feltételezett túllépésére vonatkozó kiadásokat;
            
         
               —
            
            
               az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, az 1290/2005/EK tanácsi rendeletnek a kifizető ügynökségek és más testületek akkreditációja és az EMGA és az EMVA számláinak elszámolása tekintetében történő alkalmazására vonatkozó részletes szabályok megállapításáról szóló, 2006. június 21–i 885/2006/EK bizottsági rendelet (HL 2006 L 171., 90. o.) 11. cikke rendelkezésének megsértésére alapított jogalap.
            
         
               2.
            
            
               A második, a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet (HL 2009 L 30., 16. o.) 8. cikkének megsértésére alapított jogalap.
            
         
               3.
            
            
               A harmadik, a közös agrárpolitika finanszírozásáról szóló, 2005. június 21-i 1290/2005/EK tanács rendelet (HL 2005 L 209., 1. o.) 31. cikke (4) bekezdésének megsértésére alapított jogalap.
            
         
               4.
            
            
               A Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 27-i 968/2006/EK bizottsági rendelet (HL 2006 L 176., 32. o.) cikke (3) bekezdésének és 17. cikkének megsértésére alapított jogalap.